FC Barcelona ja Paris Saint-Germain jõudsid kokkuleppele äärekaitsja Lucas Digne ülemineku osas - prantslasest mängumees kannab uuel hooajal Barcelona vormi.
22-aastane äärekaitsja läks Barcelonale maksma 16,5 miljonit eurot, mis võib lõpuks tõusta kuni 20,5 miljoni euro suuruseks, olenevalt Barcelona edukusest, vahendab soccernet.ee.
Prantsusmaa suurklubis jäi Digne' läbimurre tegemata. Kahe aasta jooksul pääses prantslane PSG eest väljakule 43 korral ning viimase aasta veetis Digne laenul Serie A-s, kandes Roma vormi. 30 mängu ja kolme väravaga aitas äärekaitsja saavutada Romal liigas kolmas koht.
Digne on Barcelonale suvise üleminekuakna jooksul teine prantslasest täiendus. Eile tehti avalikuks keskkaitsja Samuel Umtiti liitumine katalaanidega, kes läks valitsevale Hispaania meistrile maksma ligikaudu 25 miljonit eurot.
Toimetaja: Sten Annus